8. klase

Tēma: Tehnoloģiju pasaule

1. nodarbība - Gudra tehnoloģiju izmantošana

**Nodarbības atsegums**

**Nodarbībā sasniedzamie rezultāti**

***Skolēnam veidojas izpratne par to,***

* kādas ir stratēģijas – kognitīvas un praktiskas –, kas veicina emocionālo labsajūtu;
* kā izvairīties no negatīvas domāšanas un kā rīkoties, ja pastāv bažas par garīgo veselību;
* kādas priekšrocības sniedz pie ekrāna pavadītā laika sabalansēšana.

***Skolēnam pilnveidojas morālais ieradums***

* izmantot gudri tehnoloģijas;
* veicināt tehnoloģiju efektīvu integrāciju ikdienas dzīvē;
* noteikt un kontrolēt neveselīgu uzvedību, ieradumus un atkarības un meklēt palīdzību to risināšanā, tostarp tehnoloģiju atkarības jomā.

**Atslēgvārdi:** pie ekrāna pavadītais laiks, atkarība, kaitīgs, uzmanības taupīšana.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Darbs, kultūra, brīvība | Atbildība, harmonija, miers |
| Tikumi | Gudrība, atbildība, mērenība, savaldība | Pašvadība, zinātkāre |

**Mācību materiāli:**

* *PowerPoint* prezentācija “Gudra tehnoloģiju izmantošana”.
* Informācijas lapa par smadzenēm un laiku, kas pavadīts pie ekrāna (1. materiāls).
* Skolotājs – bezmaksas aplikācija *ClassPoint* savā datorā (sk. lietošanas instrukcijas [šeit](https://www.lu.lv/fileadmin/user_upload/lu_portal/projekti/pzi/ARETE/ETAP/Ka_izmantot_digitalizetas_prezentacijas.pdf))
* Skolēni – Telefons vai dators ar interneta pieslēgumu

**Atslēgas jautājumi:**

1. Kā tehnoloģiju izmantošana ietekmē tavu ikdienas dzīvi gan pozitīvi, gan negatīvi?
2. Kuras tavas vajadzības apmierina tehnoloģiju izmantošana?
3. Kādus vārdus tu izmantotu, lai aprakstītu savas izjūtas par tehnoloģiju izmantošanu?
4. Vai tehnoloģiju izmantošana var būt kaitīga?
5. Kā tā var mums kaitēt?Kādas ir pieaugušo cilvēku bažas par jauniešu tehnoloģiju izmantošanas paradumiem?
6. Kādas priekšrocības un/vai ieguvumus sniedz iespēja jebkurā laikā pieslēgties internetam?
7. Kādus tikumus tas var attīstīt? Kādā veidā?

Mācību aktivitātes

Tehniskā sagatavošana: Nodarbībā tiek izmantota aplikācija *ClassPoint* (sk. [*ClassPoint* lietošanas instrukcijas](https://www.lu.lv/fileadmin/user_upload/lu_portal/projekti/pzi/ARETE/ETAP/Ka_izmantot_digitalizetas_prezentacijas.pdf)). Nodarbības sākumā skolotājs ielogojas savā *ClassPoint* kontā (cilnes *Inknoe ClassPoint* kreisajā pusē), tad palaiž prezentāciju uz lielo ekrānu. Prezentācijas augšējā labajā stūrī parādās nodarbības kods (*class code*).

[1. slaids] Skolotājs iepazīstina skolēnus ar nodarbības tēmu un aicina viņus pieslēgties vietnē <https://classpoint.app/>, izmantojot nodarbības kodu (*class code*) vai skenējot QR kodu, kas parādās, uzklikšķinot uz nodarbības koda. Kad skolēni pieslēgušies, skolotājs uzsāc nodarbību.

Ierosme (ieteicamais laiks 8 min.)

**[2. slaids]** Skolotājs uzsāk diskusiju ar jautājumu: “Kādus vārdus tu izmantotu, lai aprakstītu savas sajūtas par tehnoloģiju izmantošanu?”, izmantojot digitālo rīku no *Short Answer*.

Skolotājs palaiž *Short Answer* funkciju, uzklikšķinot uz prezentācijas pogu. Skolēni telefonā (aplikācijas baltajā rūtiņā) uzraksta savas atbildes (īsus teikumus) un sniedz tās (uzspiežot uz zilas pogas “*Submit*”)*.* Skolēni var iesniegt tikai vienu atbildi. (*Piezīme - skolotājs var regulēt iesniegšanas laiku. Sk. detalizēti* [*ClassPoint lietošanas instrukcijās*](https://www.lu.lv/fileadmin/user_upload/lu_portal/projekti/pzi/ARETE/ETAP/Ka_izmantot_digitalizetas_prezentacijas.pdf)).

Kad skolēni pabeidza sniegt atbildes, skolotājs dalās ar aptaujas rezultātiem, kas parādās ekrānā kā atsevišķas līmlapiņas, un kopīgi ar skolēniem pārrunā tās. (*Piezīme: izmantojot pogu ‘Insert results as a slide’ augšējā labajā stūrī, skolēni varēs redzēt arī jauno slaidu savā telefonā. Šajā gadījumā slaidu numerācija atšķirsies no šajā stundas plānā norādītās numerācijas!*).

**‘[3. slaids]** Skolotājs mudina turpināt diskusiju, parunājot šādus jautājumus pāros ar klasesbiedru (divas minūtes), tad apkopo idejas klasē.

* Kā tehnoloģiju izmantošana ietekmē tavu ikdienas dzīvi gan pozitīvi, gan negatīvi?
* Kuras tavas vajadzības apmierina tehnoloģiju izmantošana?

Kolēģu komentāri:

“Darbu pāros aizstāju ar diskusiju visai klasei, lai ekonomētu laiku, arī Word dokumentu ar tekstu ievietoju mykoob pielikumā un aicināju skolēnus jau pirms tam iepazīties ar to. Klātienē noteikti varētu īstenot arī pāru darbu un kopumā process noritētu raitāk.”

1. aktivitāte. Ko tehnoloģijas mums nodara? (ieteicamais laiks 10 min.)

**[4. slaids]** Skolotājs turpina diskusiju ar jautājumu “Vai tehnoloģiju izmantošana var būt kaitīga?”, izmantojot digitālo rīku *Multiple Choice.*

Skolotājs palaiž *Multiple Choice* funkciju, uzklikšķinot uz prezentācijas pogu. Skolēni telefonā izvēlas savu atbildi (tikai vienu) un sniedz tās (uzspiežot uz zilas pogas “*Submit*”)*.* (*Piezīme - skolotājs var regulēt atbilžu iesniegšanas iespējas un atbilžu redzamību. Sk. detalizēti* [*ClassPoint lietošanas instrukcijās*](https://www.lu.lv/fileadmin/user_upload/lu_portal/projekti/pzi/ARETE/ETAP/Ka_izmantot_digitalizetas_prezentacijas.pdf)).

Kad skolēni pabeidza sniegt atbildes, skolotājs rāda rezultātus ekrāna un kopīgi ar skolēniem pārrunā tās: kāpēc viņi izvēlējās pirmos vai otro variantu. (*Piezīme: izmantojot pogu ‘Insert results as a slide’ augšējā labajā stūrī, skolēni varēs redzēt arī jauno slaidu savā telefonā. Šajā gadījumā slaidu numerācija atšķirsies no šajā stundas plānā norādītās numerācijas!*).

**[5. slaids]** Aicina skolēnusnoskatīties kādu no šiem video par jauniešu atziņām tehnoloģiju izmantošanā:

* “Jaunieši un modernās tehnoloģijas”: Īss informatīvs video ar fona mūziku un dažādiem rakstītajiem izteikumiem par jauniešiem, mācībām un modernām tehnoloģijām viņu dzīvē. Ilgums: 2’20 minūtes. [*https://www.youtube.com/watch?v=o4AUaPhB1\_k&ab\_channel=L%C4%81smaReimane*](https://www.youtube.com/watch?v=o4AUaPhB1_k&ab_channel=L%C4%81smaReimane)
* “HomoTabletis” (izveidoja “CentrsDardedze”). Kā elektroniskas ierīces – planšetdatoru, viedtālruņu, televizoru un video spēļu – ietekmē mazo bērnu attīstību un dzīvi. Kampaņa aicina mazu bērnu vecākus nedot vai būtiski ierobežot viedtālruņu pieejamību bērniem. Ilgums: 2’48 minūtes). [*https://www.youtube.com/watch?v=KWNr6VroF1w&feature=emb\_title&ab\_channel=CentrsDardedze*](https://www.youtube.com/watch?v=KWNr6VroF1w&feature=emb_title&ab_channel=CentrsDardedze)

**[6. slaids]** Skolotājs turpina diskusiju par video.

* Kāds ir video galvenais vēstījums?
* Vai tam piekrīti? Kāpēc?
* Kādas bažas attiecībā uz pusaudžu tehnoloģiju izmantošanas paradumiem attēlotas šajos video?
* Kādas ir pieaugušo bažas par jauniešu tehnoloģiju izmantošanas paradumiem?

**[7. slaids]** Skolotājs aicina skolēnus tagad domāt par sevi: “Kas tevi satrauc visvairāk sakarā ar tehnoloģiju izmantošanu?”, izmantojot digitālo rīku *Word Cloud*.

Skolotājs palaiž *Word Cloud* funkciju, uzklikšķinot uz prezentācijas pogu. Skolēni telefonā (aplikācijas baltajā rūtiņā) uzraksta savas atbildes (vārdus vai īsus teikumus) un sniedz tās (uzspiežot uz zilas pogas “*Add*”)*.* Skolēni var iesniegt vairākās atbildes. (*Piezīme - skolotājs var regulēt iesniegšanas laiku un atbilžu redzamību. Sk. detalizēti* [*ClassPoint lietošanas instrukcijās*](https://www.lu.lv/fileadmin/user_upload/lu_portal/projekti/pzi/ARETE/ETAP/Ka_izmantot_digitalizetas_prezentacijas.pdf)).

Kad skolēni pabeidza sniegt atbildes, skolotājs rāda vārdu mākoni ekrāna un kopīgi ar skolēniem pārrunā, kādi ir visbiežāk izmantotie vārdi un kāpēc tie tika izvēlēti. (*Piezīme: izmantojot pogu ‘Insert results as a slide’ augšējā labajā stūrī, skolēni varēs redzēt arī jauno slaidu savā telefonā. Šajā gadījumā slaidu numerācija atšķirsies no šajā stundas plānā norādītās numerācijas!*).

**[8. slaids].** Skolotājs turpina diskusiju, apspriežot šos jautājumus pāros, nelielās grupās, jeb klasē kopumā.

* Kā tehnoloģijas var mums kaitēt?
* Kādos veidos tehnoloģijas var “iesūkt” cilvēku? Vai tas var radīt kaitējumu?
* Kuri no šiem jautājumiem iespaido tavu dzīvi visvairāk?
* Vai šīs bažas ir pamatotas vai pārspīlētas?

Kolēģu komentāri:

“Nodarbībā ļoti labi izdevās 1. aktivitāte, skolēni pēc video noskatīšanās labprāt izteica savus viedokļus un diskutēja.”

2. aktivitāte. Dienasgrāmatas ieraksts (ieteicamais laiks 10 min.)

**[9. slaids]** Skolotāja aicina izlasīt informatīvo materiālu (1. materiāls) par laiku, kas pavadīts pie ekrāna, un pārrunāt problēmjautājumu ar klasesbiedru:

* Kādas priekšrocības un/vai ieguvumus sniedz iespēja jebkurā laikā pieslēgties internetam?

Izveido dienasgrāmatas ierakstu, atspoguļojot savu pieredzi par tehnoloģiju izmantošanu ikdienas dzīvē un pārdomājot, kuriem tehnoloģiju lietošanas paradumiem būtu jāpievērš uzmanība.

3. aktivitāte. Tikumi un tehnoloģijas (ieteicamais laiks 10 min.)

**[10. slaids]** Skolotājs atgādina, ka, bieži, runājot par tehnoloģijām, tiek uzsvērta to negatīvā ietekme uz mūsu dzīvi. Tomēr tehnoloģijas sniedz daudz iespēju dažādos veidos attīstīt tikumus, gan pilnveidojot rakstura tikumus, gan pretojoties tehnoloģiju ietekmei un kontrolei pār mums.

Skolotājs uzdod klasei šādus jautājumus:

* Kurus tikumus tev ļauj attīstīt tehnoloģijas, un kā tu varētu šos tikumus atpazīt un pilnveidot?
* Vai tehnoloģiju, piemēram, viedtālruņa un interneta, izmantošana, kopā ņemot, tev palīdz vai rada problēmas?

4. aktivitāte. Tehnoloģiju atkarība? (ieteicamais laiks 10 min.)

**[11. slaids]** Skolotājs pajautā: “Vai atkarība no tehnoloģijām ir reāla?” Skolēniem jāuzraksta divas rindkopas, paužot savu viedokli par šo jautājumu. Raugies, lai tava atbilde būtu pamatota, atsaucoties uz nodarbībā pārrunāto informāciju (vai informāciju, ko esi izpētījis individuāli). Atbildot pārdomā dažus no šiem jautājumiem:

* Kas ir atkarība? Kā tu vari definēt atkarību?
* Vai ir atšķirība starp atkarību un “aizraušanos”?
* Vai ir kādi kritēriji, lai noteiktu, vai cilvēks ir atkarīgs no tehnoloģijām?

**[12. slaids]** Skolēni reflektē un izdomā vienu lietu, viņi plāno īstenot, lai savā dzīvē panāktu lielāku līdzsvaru attiecībā uz tehnoloģiju izmantošanu. Skolēniem ir jāpieraksta sava atbilde, izmantojot digitālo rīku no prezentācijas *Short Answer*.

Skolotājs palaiž *Short Answer* funkciju, uzklikšķinot uz prezentācijas pogu. Skolēni telefonā (aplikācijas baltajā rūtiņā) uzraksta savas atbildes (īsus teikumus) un sniedz tās (uzspiežot uz zilas pogas “*Submit*”)*.* Skolēni var iesniegt tikai vienu atbildi. (*Piezīme - skolotājs var regulēt iesniegšanas laiku. Sk. detalizēti* [*ClassPoint lietošanas instrukcijās*](https://www.lu.lv/fileadmin/user_upload/lu_portal/projekti/pzi/ARETE/ETAP/Ka_izmantot_digitalizetas_prezentacijas.pdf)).

Kad skolēni pabeidza sniegt atbildes, skolotājs dalās ar aptaujas rezultātiem, kas parādās ekrānā kā atsevišķas līmlapiņas, un kopīgi ar skolēniem pārrunā tās. (*Piezīme: izmantojot pogu ‘Insert results as a slide’ augšējā labajā stūrī, skolēni varēs redzēt arī jauno slaidu savā telefonā. Šajā gadījumā slaidu numerācija atšķirsies no šajā stundas plānā norādītās numerācijas!*).

5. aktivitāte. Diena bez tehnoloģijām (ieteicamais laiks 10 min.)

**[13. slaids]** Skolotājs piedāvā nākamo 2 nedēļu laikā atrast 24 stundu periodu, kurā skolēns varētu samazināt tehnoloģiju izmantošanu līdz absolūtam minimumam. Tad diskutē klasē šādus jautājumus.

* Kas tev būtu jādara, lai to īstenotu?
* Kādas problēmas tas varētu izraisīt?
* Kā tu izvairītos no vēlmes izmantot elektroniskās ierīces saziņai vai izklaidei, vai darbam utt.?
* Iztēlojies, kāda būs tava diena bez tehnoloģijām!
* Kā tā liktu tev justies?
* Kādi būtu ieguvumi un kādi būtu šķēršļi, kas jāpārvar?
* Kā tu to varētu izdarīt?

Kolēģu komentāri:

“Jauniešiem aktuāla tēma, optimāls aktivitāšu skaits.”

“Nodarbībā izmantoju tikai nodarbībā piedāvāto plānu.”

“Tehnoloģiju tēmā, manuprāt, ir būtiski runāt arī par plānošanu, tās rīkiem un grūtībām. Ja tēmas mērķis ir arī iemācīt gudri tehnoloģijas izmantot, tad jēdziena “tehnoloģijas” pamatā ir runa par zināšanām. (Ievadnodarbībā sasaistīju informāciju un vizuālos avotus par laika plānošanu, gribu un tehnoloģiju atkarību veicinošajiem faktoriem, turpmāko nodarbību laikā arī runāsim, kā tos novērst un gudri plānot laiku sasaiste ar tehnoloģijām)”